మా వైమానిక దాడిలో చనిపోయి ఉండొచ్చు: రష్యామాస్కో, జూన్ 16: ఇస్లామిక్ స్టేట్ ఉగ్రవాద సంస్థ అధినేత అబూ బకర్ అల్ బాగ్దాదీ మరణించాడా? ఇప్పటికే ఎన్నోసార్లు ఈ మాట వినిపించినా, ఈసారి మాత్రం కచ్చితంగా అతడు హతమయ్యే ఉంటాడని రష్యా చెబుతోంది. మే 28వ తేదీన సిరియాలోని ఇస్లామిక్ స్టేట్ ‘రాజధాని’ నగరం రక్కా మీద చేసిన వైమానిక దాడిలో బాగ్దాదీ కూడా చనిపోయి ఉండొచ్చని, ఈ విషయాన్ని తాము నిర్ధరించుకుంటున్నామని రష్యా అధికారిక వార్తా సంస్థ టాస్ తెలిపింది. రక్కాలో వాళ్లంతా సమావేశమైనట్లు తెలిసిందని, డ్రోన్ ద్వారా దాన్ని ఖరారు చేసుకున్నాక వైమానిక దాడులు చేశామని చెబుతోంది. ఆ సమావేశంలో బాగ్దాదీ కూడా ఉన్నట్లు విశ్వసనీయంగా తెలిసిందని రష్యా రక్షణ మంత్రిత్వశాఖ చెప్పింది. ఈ దాడిలో 300 మంది ఉగ్రవాదులు మరణించారని అంటున్నారు. ఇంతకుముందు అమెరికా నేతృత్వంలోని సంకీర్ణ సేనలు చేసిన దాడిలో బాగ్దాదీ మరణించినట్లు ఇంతకుముందు చెప్పారు. ఇప్పుడు కూడా బాగ్దాదీ మరణించినట్లు నూరుశాతం చెప్పలేకపోతున్నారు. దీనికితోడు ఐఎస్ మద్దతుదారులు కూడా బాగ్దాదీ మరణించినట్లు వచ్చిన కథనాలను టెలిగ్రామ్ యాప్లో ఖండించారు. సంకీర్ణ సేనల దాడుల నుంచి తమను తాము కాపాడుకోడానికి ఇస్లామిక్ స్టేట్ దాదాపు లక్ష మంది ఇరాకీ పౌరులను మానవకవచంగా వాడుకుందని ఐక్యరాజ్యసమితి చెబుతోంది.
maa vaimanika daadilo chanipoyi undochu: rashyamasko, joon 16: islamic state ugravaada samstha adhinetha aboo bakar all bagdadi maraninchada? ippatike ennosaarlu ee maata vinipinchinaa, eesaari maatram kachitamgaa atadu hatamayye untaadani rashya chebutondi. mee 28va tedeena siriyaalooni islamic state ‘rajadhani’ nagaram rakka meeda chesina vaimanika daadilo bagdadi kuudaa chanipoyi undochani, ee vishayaanni taamu nirdharinchukuntunnaa rashya adhikaarika varta samstha tas telipindi. rakkaalo vaallantaa samavesamainatlu telisindani, dron dwara daanni khararu chesukunnaka vaimanika daadulu chesamani chebutondi. aa samavesamlo bagdadi kuudaa unnatlu vishwasaneeyamgaa telisindani rashya rakshana mantritvasaakha cheppindi. ee daadilo 300 mandi ugravaadulu maraninchaarani antunnaru. intakumundu america netrutvamloni sankeerna senalu chesina daadilo bagdadi maraninchinatlu intakumundu cheppaaru. ippudu kuudaa bagdadi maraninchinatlu noorusaatam cheppalekapotunnaru. deenikitodu is maddatudaarulu kuudaa bagdadi maraninchinatlu vachina kathanaalanu teligram yaplo khandinchaaru. sankeerna senala daadula nunchi tamanu taamu kapadukodaniki islamic state daadaapu laksha mandi iraaki pourulanu maanavakavachamgaa vaadukundani aikyaraajyasamiti chebutondi.